Samuel Adegbenro

Samuel Adeniyi Adegbenro  (født 3. desember 1995) er en nigeriansk fotballspiller som spiller for , på lån fra den kinesiske klubben Beijing Guoan FC.

Karriere

Viking 
Etter å ha imponert på prøvespill vinteren 2015 signerte Adegbenro en 4-årskontrakt med klubben 5. februar 2015.

Adegbenro fikk sin debut i Tippeligaens 1. runde, 6. april 2015. Kampen ble spilt borte på Isachsen Stadion mot Mjøndalen Idrettsforening, og endte 1–0 til Mjøndalen Idrettsforening. Han scoret sitt første mål for klubben 4. mai 2015 i 6. runde mot Molde FK, hjemme på Viking Stadion. Viking vant kampen til slutt 2–1, etter å ha ligget under. Adegbenro opplevde stor suksess i sin debutsesong for klubben. Ved flere anledninger ble spilleren sammen med landsmann Suleiman Abdullahi utslagsgivende for Vikings gode resultater. Adegbenro spilte totalt 24 kamper i løpet av 2015-sesongen og noterte seg for 5 mål og 5 målgivende pasninger.

På Vikings årsmøte den 15. mars 2016 ble Adegbenro tildelt «William Danielsens minnepokal» av klubbens æresmedlemkollegium, for god sportslig utvikling igjennom 2015-sesongen.

I 2016-sesongen spilte Adegbenro totalt 28 tippeligakamper for Viking; han skåret 3 mål i sesongen og ble notert for 1 målgivende pasning. I Eliteseriens 2017-sesong spilte han 15 kamper, og bidro med 6 mål og 2 målgivende.

Rosenborg
Den 15. august 2017 skrev han kontrakt med Rosenborg; kontrakten ble inngått for fire og et halvt år. Den 17. august 2017 spilte han sin første kamp for Rosenborg, mot Ajax Amsterdam. Han ble matchvinner ved å score sitt første mål for Rosenborg i samme kamp. Den 20. august 2017 fikk han sin Eliteserie-debut for Rosenborg mot Haugesund.

Den 24. august 2017 ble han matchvinner i returoppgjøret på hjemmebane mot Ajax. Han scoret de to avgjørende mål da Rosenborg gikk videre til Europaligaen. Den 10. september 2017 scoret han sitt første Eliteserie-mål for Rosenborg. I sesongen 2017 var han med å vinne Eliteserien. Han ble kåret til Årets spiller i norsk fotball av VG i 2017.

I sesongen 2018 var han med å vinne Eliteserien og Cupfinalen.

Meritter

Rosenborg
 Seriemester Eliteserien: 2017, 2018
 Norgesmester Cupen: 2018

 Individuelt:
  Kwara United FC
 Årets spiller 2014

Referanser

Eksterne lenker 
 
 Offisiell statistikk for Rosenborg Ballklub Samuel Adegbenro

Nigerianske fotballspillere
Norgesmestere i fotball
Fotballspillere for Viking FK
Fotballspillere for Rosenborg BK
Fotballspillere for IFK Norrköping
Fotballspillere for Beijing Guoan FC
Utenlandske fotballspillere i Norge
personer fra Osogbo